**RSE Mythbuster**

Su’aalaha Badanaa La Iswaydiiyo (FAQs): Oo la Xidhiidha Waxbarashada, RSE iyo Waxbarashada Caafimaadka

Waaxda Waxbarashadu waxay soo saartay Waxbarasho Xidhiidhka oo waajib ku ah oo ardayda dugsigada hoose loogu talao galay iyo Waxbarashada Xidhiidhka iyo Galmada (RSE) oo loogu talo galay ardayda dugsiyada sare laga bilaabo Sebteember 2020. Sidoo kale, laga bilaabo Sebteember 2020 waxaa waajib ku noqonaysa dhammaan dugsiyadu dhigaan Waxbarashada Caafimaadka. Maadooyinka oo dhan waxaanu doonaynaa inaanu kaga taageerto dadka yarayr inay farxaan, caafimaad qabaan oo ay badbaado dareemaan – waxaanu doonaynaa inaanu ku xoojino nolosha dadka waaweyn iyo inay wax wanaagsan kusoo kordhiyaan bulshada. Inta aanu ku jirno nidaamka la shaqaynta ee inta aanu diyaarinayno manjahkan, waxaa dhagahaayaga kusoo dhacayay walaacyo kala gedisan. Hoose, waxaanu ku qornay fikirada khaldan ee guud ahaan laga fahmay maadooyinkan.

**S: Dugsiga ilmahaygu miyuu igala tashanayaa kahor inta aanu bilaabin dhigista duruustay?**

J: Dugsiga waxaa looga fadhiyaa inuu kala tashado waalidka marka uu samaynayo ee uu naqdinayo xeerarka la xidhiidha Waxbarashada Xidhiidhka iyo RSE, taas oo shaacinaysa go’aanka dugsiga ee goorta iyo qaabka nuxurada qaar loo dhigayo. Wada tashiga wax ku oolka ah waxa uu abuuraa makaanka iyo wakhtiga waalidka ay wax ugu biirin karaan, su’aalo ku waydiin karaan, ay walaacooda kusoo bandhigi doonaan iyo inuu dugsigu go’aansado inuu halkaa kasii ambo qaado. Dugsiyadu waxay dhagaysan doonaan aragtida waalidka, waxaanu samayn doonaa go’aanka surtogalnimada ah ee sida looga sii soconayo. Waxa lagu dhigayo, iyo qaabku, waxay ku xidhnaan doonaa go’aanka dugsiga iyo wada tashiga lala yeeshay waalidka ee waxa ku jira manhajka. Xeerarka dugsiga ee mawduucan waa in online ahaan lagu baahiyaa, waana inay dadku heli karaan iyada oo bilaash ah. Dugsiyadu waa inay sidoo kale xaqiijiyaan in, marka ay la tashanayaan waalidka, inay bixiyaan tusaalayaal khauraadka ay qorsheeyeen inay isticmaalaan, tusaale ahaan buugaagata ay u isticmaalayaan dugsiga.

**S: Ilmahayga maa loogu dhigayaa waxbarashada jinsiga dugsiga hoose? Aad ayay u yaryar yihiin.**

J: Ma bilaabayno waxbarashada jinsiga oo waajib ah oo dugsiga hoose ah.

Waxaanu bilaabaynaa Waxbarashada Xidhiidhka dugsiga hoose, si aanu sayska ugu dhigno baahida loo qaabo xidhiidh wanaagsan oo ammaan ah oo nooc kasta ah. Taasi waxay ku bilaabmi doonaa qoyska iyo asxaabta, sida midba mida kale uu ula dhaqmayo si naxariis leh, iyo in la aqoonsado farqiga u dhaxeeya asxaabta online-ka ah iyo kuwa offline-ka ah. Dugsiyada hoose qaar ayaa doortay inay dhigaan waxbarashada jinsiga (taas oo ka baxsan manjahka qaran ee sayniska), oo mararkaas oo kale waxaa lagugula talinayaa inaad kala hadasho dugsiga si aad u fahanto waxa ay qorshaynayaan inay dhigaan iyo qaabka. Haddii aad weli qabto walaac, waxaad xaq u leedahay inaad toos ilmahaaga ugala baxdo maadooyinkaas.

**S: Manhajka cusub ee Xidhiidhka Waxbarashada iyo RSE miyay waafaqsan yihiin diintayda?**

J: Duruusta waxaa loogu talo galay inay caawiso caruurta kasoo jeedaa meel kasta si ay u samaystaan xidhiidh wanaagsan oo amaan ah, oo ay nolosha casriga ah ee Ingiriiskana ugu noolaadaan. Dhamaan dugsiyada, marka la dhigayo maadooyinka, waa in lagu xisaabtamaa diinta ay haystaan ardaydu marka la qorshaynayo waxa la dhigayo, si macduuca qaabka ugu wanaagsan loo maareeyo. Dugsiyada leh qaabka diinta waxay samaysan kartaan qaabka uu u dhacayo kaas oo ku salaysan diintooda marka ay dhigayaan.

Marka la diyaarinayo maadooyinka, waxaanu kala shaqaynaynaa wakiilo dhowr ah oo hay’ada diinta ah, kuwaas oo matalaya kooxda diinta ugu waaweyn ee Ingiriiska. Dhowr hay’adood oo diini ah ayaa samayn doonaa manhaj waxbarasho oo ay dugsiyadu ka dooran karaan.

**S: Xaq ma u leeyahay inaan ilmahayga ka saaro Waxbarashada Xidhiidhka iyo Jinsiga?**

J: Waalidka waxa ay xaq u leeyihiin inay ilmahooda kala baxaan waxbarashada jinsiga ee la bixinayo taas oo kamid ah RSE-ga dugsiga sare, hadii ayna ahayn manhaj taas laga soo reebey, taas oo la siiyo sadex seemistar inta aanu ilmahoodu gaadhin 16 jir. Markan oo kale, hadii ilmuhu uu doono inuu qaato waxbarashada galmada halkii uu kaga bixi lahaa, waa in uu dugsigu u doodaa si taas loogu suurto geliyo mid kamid ah sadexda seemistar ee inta aanu noqon ilmuhu 16 jir – da’da sharciga ah ee ogolaanshaha.

Ma jirto wax xuquuq ah oo ka noqosho ah oo Waxbarashada Xidhiidhka ah oo dugsiga hoose ah ama dugsiga sare ah maadaama oo aanu ku qanacsanahay macluumaadka ku duugan maadooyinka – sida qoyska, asxaabta, badbaadada (oo ay kamid yihiin badbaadada onlineka ah) – ay daruuri u yihiin dhammaan carruurta loo dhigayo.

**S: Dowladdu miyay ku xisaabtantay aragtida bulshadayda marka ay maadooyinka doonayso inay bilawdo?**

J: Nidaam wanaagsan oo wada shaqayn, kaas oo ku lug leh la hadalka shacabka ee cadaymaha iyo wada hadalka wax ka badan 90 hay’adood, sidoo kale wada tashi shacabka ah ayaa laga diyaariyay shuruucda iyo tilmaamaha, kaas oo ka hadlaya go’aanada muhiimka ah ee mawduuca. Wada tashiga waxaa kasoo jawaabay 11,000 oo qof oo ka kooban macalimiin, dugsiyo, hay’ado khabiiro ah, dad dhalinyar ah iyo waalid – jawaabahaas ayaana gacan ka gaystay gunaanadka sharciga tilmaamaha sidoo kale shuruucda lahor dhigay Baarlamaanka.

**S: Maadooyinka ma u ololaynayaan xidhiidhka LGBT (Xidhiidhka Jinsiga Isku Midka ah)?**

J: Maya, maadooyinkai waxba uma ‘ololaynayaan’, wax ayuunbay barayaan. Ardayda waxaa la baraa waxa ay bulshadu u qaybsanto. Maadooyinka waxaa loogu talo galay in lagu abuuro qadarin dadka kale iyo kala duwanaanshaha ah, oo ay baraan ardayda xidhiidhka caafimaadka qaba. RSE waa inuu buuxiyaa baahiyaha ardayda dhammaan, hadii uu jinsigoodu soo baxay ama ay aqoonsi yeesheen – kuwaas waxaa kamid ah waxbarasho da’da ku munaasab ah oo noocyo kala gedisan ah oo xidhiidhka marka loo eego ah sharciga.

Ardaydu waa in la baraa xidhiidhka LGBT (xidhiidhka dadka isku jinsiga ah) inta ay ku jiraan sanada dugsiga – waxaanan ka filanaynaa in waxbarashada dugsiga sare ay kamid noqoto macluumaadka LGBT (xidhiidhka dadka isku jinsiga ah). Dugsiga hoose waxay awoodaan oo lagu dhiiri geliyaa in lagaga hadlo LGBT (xidhiidhka dadka isku jinsiga ah) hadii ay u arkaan inay da’da ku munaasab tahay, laakiin ma jirto wax shardi ah oo gaar ah oo arrintan ah. Tani waxaa loo gudbin karaa, tusaale ahaan, iyada oo wax laga barayo noocyada kala duwan ee qoyska, oo ay ku jiraa waalidka isku jinsiga ah.

.

**S: Macalimiinta waxaa lasiin doonaa tobobar kahor inta ayna bixin maadooyinka?**

J: Waaxda waxaa ka go’an inay taageeraan dugsiyada si ay u bixiyaan maadooyinka iyaga oo heer sare ah. Waxaanu ognahay in tobobarka uu mudnaan u yahay macalimiinta waxaanan kala tashan doonaa macalimiinta, ururada shaqaalaha iyo dadka kale ee muhiimka ah ee danaynaya bilaha soo socda taas oo ku saabsan qaabka loo dhigayo tobobarka.

Sidoo kale, waxaanu ku dhiiri gelinaynaa dugsiyada inay sida ugu dhakhsaha badan u hirgaliyaan manhajkan oo ay bilaabaan inay dhigaan duruusta laga bilaabo Sebteember 2019. Si gacan looga gaysto bilaabida hore ee dugsiyada, waxaanu bixinaa talo dheeraad ah oo sida ay nidaamka u hormarin karaan ah. Duruusta laga bartay hirgelinta hore iyo nidaamka wanaagsan ee dugsiyada waxaa lala wadaagi doonaa dhammaan dugsiyada laga bilaabo Sebteember 2020.